stanford-oval/wikipedia huggingface dataset:
מתח פנים
קוהזיה ואדהזיה

באנרגיית הקוהזיה, האנרגיה המשתחררת בהתחברות משטחית של שני נוזלים (מאותו סוג) על פני יחידת שטח, קטן השטח של שני הגופים ביחידת שטח. אנרגיית הקוהזיה שווה לפעמיים מתח הפנים על יחידת השטח הנ"ל.
אנרגיית האדהזיה מתארת תופעה דומה בין שני נוזלים מסוגים שונים.
הערות שוליים

↑  R.S. Burdon, Surface tension and the spreading of liquids, UK: Cambridge, 1949
↑  N.B. Vargaftik, B.N. Volkov, L.D. Voljak, International tables of the surface tension of water, J. Phys. Chem. ref. data 12, 1983, עמ' 817
↑  J.E. Avron et. al., Roughening transition, surface tension and equilibrium
droplet shapes in a two-dimensional Ising system, J. Phys. A. 15, 1982, עמ' L81 doi: 10.1088/0305-4470/15/2/006
↑  http://www.ppsi.ethz.ch/fmi/xsl/eqi/eqi_property_details_en.xsl?node_id=1113
| --- | --- |
בקרת זהויות :  NLI: 987007551147205171  BnF: cb11977813j (data)  GND: 4139720-4  LCCN: sh85130727  NDL: 00563859  NKC: ph215338 
בועת סבון במסגרת מלבנית, הדגמה לעבודה הדרושה כדי להגדיל את שטח הבועה.
זווית המגע של מים וכספית עם זכוכית, בציור משמאל מודגם אפקט הנימיות: המים עולים גבוה יותר בצינור הדק.
מדידת מתח פנים בעזרת מדידת הכח על טבעת דקה
אדוארד אסנר

| --- | --- |

אדוארד אסנר, 1977
 לידה:  15 בנובמבר 1929 קנזס סיטי, מיזורי, ארצות הברית
 פטירה:  29 באוגוסט 2021 (בגיל 91) טרזנה, ארצות הברית 
 מקום קבורה:  Sheffield Cemetery 
 שם לידה:  Eddie Asner 
 סוגה מועדפת:  מערבון 
 מדינה:  ארצות הברית 
 תקופת הפעילות:  1957–2021 (כ־64 שנים) 
 מקום לימודים:  אוניברסיטת שיקגו  Wyandotte High School 
 בן או בת זוג:  ננסי סייקס (1959–1988)  סינדי גילמור (1998–2015) 
 צאצאים:  קייט אסנר 
 מספר צאצאים:  4 
 פרסים והוקרה:  7 פרסי אמי 5 פרסי גלובוס הזהב פרס גילדת שחקני המסך על מפעל חיים
 http://www.ed-asner.com/
 פרופיל ב-IMDb
 
אדי "אד" אסנר (באנגלית: Eddie "Ed" Asner;‏ 15 בנובמבר 1929 – 29 באוגוסט 2021) היה שחקן קולנוע וטלוויזיה יהודי-אמריקאי, הידוע בעיקר בזכות גילום דמותו של העיתונאי לו גרנט בסדרת הטלוויזיה "המופע של מרי טיילר מור" ובסדרת הספין אוף שלה "לו גרנט". כיהן בעבר כנשיא גילדת שחקני המסך האמריקאית. זכה בשבעה פרסי אמי (יותר מכל שחקן אחר) ובחמישה פרסי גלובוס הזהב.
ביוגרפיה

אסנר נולד בקנזס סיטי שבמיזורי. אמו, ליזי אסנר, הייתה עקרת בית, ואביו, מוריס דייוויד אסנר, היה הבעלים של חנות למוצרי יד שנייה. אסנר גדל והתחנך במשפחה יהודית אורתודוקסית, ושמו העברי הוא "יצחק". בילדותו נהג לבלות שעות רבות בבית הקולנוע "גרנדה" שבקנזס סיטי. למד באוניברסיטת שיקגו ושירת במסגרת צבא ארצות הברית באירופה.
קריירה

אסנר החל את דרכו המקצועית בהופעות אורח בסדרות טלוויזיה. בשנת 1970 קיבל לראשונה תפקיד קבוע בסדרה, קומדיית המצבים "המופע של מרי טיילר מור" של רשת CBS, בה גילם את דמותו של העיתונאי ועורך החדשות לו גרנט, דמות איתה הפך להיות מזוהה במשך שנים רבות. הסדרה שודרה בין השנים 1977 - 1970. לאחר סיום הסדרה, קיבל אסנר את התפקיד הראשי בסדרת הספין אוף "לו גרנט", אף היא ברשת CBS. בסדרה זו המשיך לגלם את דמותו של לו גרנט, שעבר מניהול מהדורת חדשות בטלוויזיה לתפקיד עורך העיתון הבדיוני "לוס אנג'לס טריביון". הסדרה שודרה בין השנים 1982 - 1977. בניגוד ל"מופע של מרי טיילר מור", שהייתה סדרה קומית קלילה בת חצי שעה, "לו גרנט" הייתה סדרת דרמה רצינית בת 60 דקות על עיתונאות. על גילום דמותו של לו גרנט זכה בחמישה פרסי אמי: שלושה פרסי אמי לשחקן המשנה הטוב ביותר בסדרה קומית (1975, 1972, 1971) ושני פרסי אמי לשחקן הטוב ביותר בסדרת דרמה (1980, 1978). בכך הפך לשחקן היחיד עד היום שזכה בפרסי אמי על גילום אותה דמות גם בסדרה קומית וגם בסדרת דרמה. בנוסף, זכה גם בחמישה פרסי גלובוס הזהב: שלושה פרסים עבור שחקן המשנה הטוב ביותר בסדרת טלוויזיה (1976, 1975, 1971) ושני פרסים עבור השחקן הטוב ביותר בסדרת טלוויזיה דרמטית (1979, 1977).
במקביל להופעתו בסדרה "המופע של מרי טיילר מור", שיחק אסנר גם במיני-סדרות עטורות השבחים "איש עשיר, איש עני" (1976) ו-"שורשים" (1977). ב"שורשים" הוא גילם את דמותו של קפטן דייוויס, האיש שחטף את קונטה קינטה ומכר אותו לעבדות. על הופעתו בסדרות אלה זכה בשני פרסי אמי נוספים. בסך הכל זכה בשבעה פרסי אמי, יותר מכל שחקן אחר.
לאחר סיום הסדרה "לו גרנט" הופיע בעיקר בתפקידי משנה בקולנוע ובהופעות אורח בסדרות טלוויזיה, ביניהן בסרט "חברות בווינה" בתור אופה אוסקר רייקמן. ב-1991 השתתף בסרטו של אוליבר סטון "JFK תיק פתוח". ב-1998 השתתף בסרט המתח "גשם חזק", לצדם של מורגן פרימן וכריסטיאן סלייטר. בטלוויזיה התארח בפרקים של סדרות כגון "תיקים באפלה" (1998), "משפחת סימפסון" (1999, הופיע בתפקיד עורך עיתון), "תרגיע" (2001) ו-"ER" ‏(2003). בשנים 2007–2006 הופיע בתפקיד משנה בסדרה "סטודיו 60", לצד מת'יו פרי, בראדלי ויטפורד ואמנדה פיט. אסנר גילם את תפקיד הבעלים של רשת הטלוויזיה הבדיונית NBS. הסדרה, ששודרה ברשת NBC, זכתה לביקורות חיוביות אך לרייטינג נמוך, וירדה מהמרקע לאחר עונה אחת בלבד.
לאסנר קריירה עשירה בדיבוב סרטי אנימציה. הוא השתתף בדיבוב סדרות רבות, בהן ספיידרמן, סופרמן, קפטן פלאנט ובאטמן: איש העטלף ששודרו בשנות התשעים.
ב-2009 דיבב את דמותו של קרל פרדריקסן, הדמות הראשית בסרט האנימציה המצליח של פיקסאר "למעלה". על תפקיד זה זכה לשבחים רבים ממבקרי הקולנוע, כאשר הוא חזר על תפקיד זה בסרט "המשימה המיוחדת של דוג" ובסדרה "הימים של דוג".
ב-2001 הוענק לו פרס גילדת שחקני המסך על מפעל חיים. על תרומתו לתעשיית הטלוויזיה זכה לכוכב בשדרת הכוכבים של הוליווד.
בשנת 2021 עלה הסרט "החבובות: האחוזה הרדופה" בדיסני+, כאשר זו בין ההופעות האחרונות שלו לפני מותו.
חיים אישיים

אסנר היה נשוי לננסי סייקס (Nancy Sykes) בשנים 1988–1959, ולשניים נולדו שלושה ילדים: התאומים מת'יו וליזה, וקייט.
ב-1987 נולד לו בן בשם צ'ארלס, ממערכת יחסים שניהל עם קרול ג'ין פוגלמן. בן זה הוא אדם עם אוטיזם.
ב-1998 נשא לאישה את המפיקה סינדי גילמור. השניים נפרדו ב-2007 והתגרשו ב-2015.
אסנר נפטר ב-29 באוגוסט 2021.
חיים אישיים > דעותיו הפוליטיות ופעילותו הציבורית

אסנר היה מחבריו הבולטים של ארגון הסוציאליסטים הדמוקרטים של אמריקה (DSA), הסניף האמריקאי של הארגון הבינלאומי האינטרנציונל הסוציאליסטי.
הוא מילא תפקיד מרכזי בשביתת השחקנים בשנת 1980. כיהן כנשיא גילדת שחקני המסך במשך שתי קדנציות, בשנים 1985–1981, במהלכן מתח ביקורת פומבית על מדיניות ארצות הברית באמריקה המרכזית, וקידם פרויקט שנוי במחלוקת של אספקת סיוע רפואי לאל סלוודור. אסנר טען לאחר מכן, כי העובדה שנתן ביטוי פומבי לדעותיו הפוליטיות הייתה הסיבה האמיתית להורדתה מן המרקע של הסדרה "לו גרנט", על אף הרייטינג הגבוה לו זכתה.
ב-2004 שימש כדובר וכאחד מראשי ארגון בשם "2004 Racism Watch", שפעל נגד בחירתו של הנשיא ג'ורג' בוש לקדנציה שנייה. באפריל אותה שנה כתב מכתב גלוי, שהופנה ל"מנהיגי השלום והצדק" בעולם, ובו קרא להם לדרוש שקיפות מלאה ופרסום כל המידע לגבי פיגועי 11 בספטמבר.
בהיותו מעריץ מושבע של ספרי קומיקס, אסנר חבר ב"קרן למען הגנה משפטית על ספרי קומיקס", מלכ"ר אמריקאי שמטרתו להגן על חופש הביטוי של יוצרי ומפיצי קומיקס.
פילמוגרפיה נבחרת > קולנוע

אלדורדו (1967)
גאס (1976)
רובע ברונקס (1981)
חברות בווינה (1988)
JFK תיק פתוח (1991)
גשם חזק (1998)
Love and Action in Chicago‏ (1999)
כל לבי (2015) – סרט טלוויזיה
חיה רעה (2001)
קטן עליו (2003)
ברנדון הנעדר (2003)
חג המולד שוב כאן (2007)
גנטי (2008)
Christmas Cottage‏ (2008)
למעלה (2009, דיבוב)
המשימה המיוחדת של דוג (2009, דיבוב)
לשחרר (2011)
Witness Insecurity‏ (2011)
יוצר המשחקים (2014)
מפצח האגוזים המתוק (2015) – דיבוב
מחיצת הזכוכית (2018)
Rain Beau's End ‏(2020)
נאום גטיסברג (2025)
Awaken ‏(TBA)
Unplugged‏ (TBA) - דיבוב
פילמוגרפיה נבחרת > טלוויזיה

הנמלט (1965–1967)
המופע של מרי טיילר מור (1970–1977)
איש עשיר, איש עני (מיני-סדרה, 1976)
שורשים (מיני-סדרה, 1977)
לו גרנט (אנ') (1977–1982)
גן החיות ברונקס (1988-1987)
קפטן פלאנט (1990–1995, דיבוב)
Switched at Birth‏ (1991) - סרט טלוויזיה של NBC
באטמן: איש העטלף (1992–1995, דיבוב)
ג'יפסי (1993) – סרט טלוויזיה
ספיידרמן - הסדרה המצוירת (1994–1998, דיבוב)
סמטת רעם (אנ') (1994–1995)
הגרגולים (1994–1996) – דיבוב
סופרמן (1996–2000) – דיבוב
עוד סיפורי סן פרנסיסקו (1998)
משחק מושלם (2000) – סרט טלוויזיה
Common Ground ‏(2000) – סרט טלוויזיה
המלך והמלכה של מונלייט ביי (2003) – סרט טלוויזיה
סטודיו 60 (2006–2007)
אנדי בארקר, בלש פרטי (2007)
אבא אמריקאי (2010–2019) – דיבוב
Working Class‏(2011)
הגליידס (2013)
האישה הטובה (2015)
מחשבות פליליות (2015)
בובספוג מכנסמרובע (2016) – דיבוב
בונז (2017)
מקגייוור (2018)
קוברה קאי (2018) – בתפקיד אורח כאביו החורג של ג'וני לורנס - סיד.
גרייס ופרנקי (2019)
בשבילי אתם מתים (2019)
סנטרל פארק (2020) – דיבוב
Briarpatch ‏(2020)
הימים של דוג (2021) - דיבוב
The Premise‏ (2021)
החבובות: האחוזה הרדופה (2021) - ספיישל
מחלף אשקלון צפון

| --- | --- |
 תאריך הקמה:  2020
 מיקום:  באר גנים, אשקלון
 כבישים במחלף:    כביש 4   כביש 3633 דרך יצחק רבין
 מסילות במחלף:  מסילת לוד-אשקלון
 אתרים סמוכים:  תל פורן, מכון טיהור שפכים אשקלון
 קואורדינטות:  31°42′14″N 34°37′16″E﻿ / ﻿31.70383°N 34.62098°E﻿ / 31.70383; 34.62098
 
  מפת מיקום  מפה דינמית   (למפת השפלה מוגדלת) מחלף אשקלון צפון(למפת השפלה רגילה) מחלף אשקלון צפון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף אשקלון צפון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף אשקלון צפון  he מחלף אשקלון צפוןhe מחלף אשקלון צפוןמפת  __ אשקלון (in English: Ascalon) [‌השפלה וסביבותיה‌]מצפון, ממזרח ומדרום: __ מועצה אזורית חוף אשקלון (in English: Hof Ashkelon Regional Council) ממערב: הים התיכון (in English: PAM) tabBackground:;tabBorder:#aaa;defaultTab:0;
 
מחלף אשקלון צפון הוא מחלף בסמוך ליישוב באר גנים שמחבר בין כביש 4 לדרך על שמו של ראש ממשלת ישראל לשעבר, יצחק רבין וכן דרך על ראש ממשלה נוסף, אריאל שרון. כבישי המחלף מתפקדים ככניסות הצפוניות של העיר אשקלון.
בניית המחלף היא חלק מתוכנית עיר היין באשקלון ומטרתו של המחלף היא לקהל על הכניסה והיציאה מאשקלון וכן על היוצאים והנכנסים ליישוב באר גנים, מלבד זאת גם יוקם גשר מעל מסילת לוד-אשקלון ובעקבות כך צפויים להתבטל מספר מפגשי רכבת שסמוכים לאזור המחלף וכן יבוטל צומת ניצנים, המחבר בין כביש 4 לכביש 232 (דבר אשר גורר ביקורת רבה מתושבי קיבוץ ניצנים שאף איימו בתגובה לחסום כבישים סמוכים כאקט מחאתי).
היסטוריה

באפריל 2015 אושרה הקמתה של שכונת "עיר היין" בצפון אשקלון, השכונה תכלול כ-9,500 יחידות דיור חדשות, מספר בתי ספר וכן פארק בשטח של כ-450 דונם. על מנת לתת מענה תחבורתי ראוי לשכונה הוחלט להקים כביש ומחלף שיחברו את השכונה לכביש 4, הקמת תחנת רכבת "עיר היין" וכן תחנה מרכזית שתשמש את תושבי השכונה.
באוקטובר 2017 פורסם על אודות המחלף והכבישים שיוקמו בסמוך אליו, בין היתר פורסם כי יסלל המשך לדרך רבין, יוקם מחלפון על מנת להקל על הגישה למכון טיהור השפכים של אשקלון וכן יוקם מחלף בכביש 4 שישמש את הבאים והנכנסים.
במאי 2018 פורסם כי חברת "רמט" זכתה במרכז להקמת מחלף אשקלון צפון, עלות הקמתו של המחלף הוערכה בכ-120 מיליון שקלים. בערך חודש לאחר מכן, החלו העבודות להקמת המחלף.
ביולי 2020 נחנך המחלף בטקס חגיגי, בנוכחות שרת התחבורה מירי רגב וכמה עשרות מוזמנים. במהלך הטקס הודתה השרה רגב שהפרה את הנחיות משרד הבריאות שבאו בזמן התפרצות נגיף הקורונה בישראל, דבר זה גרר ביקורת רבה בציבור.
יום לאחר חניכת המחלף, נדרס צבי שפרץ לכביש בקרבת מקום לאור העובדה שלא הותקנה גדר באזור שתוכל למנוע מעבר בעלי חיים לכביש שתסכן את חייהם וחיי הנוסעים.
הערות שוליים

↑  אלירם משה, המחיר של המחלף החדש: תושבי ניצן מאיימים לחסום כבישים, באתר כאן דרום, ‏8 ביולי 2020
↑  אושרו 9,500 דירות באשקלון, באתר גלובס, 21 באפריל 2015
↑  אלירם משה, כך יראה תוואי כביש היציאה הצפונית המתוכנן, ‏5 בנובמבר 2017
↑  חברת "רמט" זכתה במכרז להקמת המחלף ביציאה הצפונית, ‏23 במאי 2018
↑  המחלף הצפוני של אשקלון: כל מה שצריך לדעת, ‏5 ביוני 2018
↑    בתאל קולמן, ‏רמת הניתוק של הקברניטים מדהימה, אבל בעיקר מדאיגה, בעיתון מקור ראשון, 9 ביולי 2020
↑  קינן כהן‏, ראוותנות, וזלזול בתושבים: מופע האימים של חנוכת מחלף אשקלון צפון, באתר וואלה, 15 ביולי 2020
↑  יוסי פרטוק, מחלף אשקלון צפון והיציאה הצפונית נפתחים לתנועה, באתר אשקלון נט, ‏7 ביולי 2020
↑  מערכת "כאן דרום", מצפון נפתחה: נחנכה היציאה הצפונית החדשה של אשקלון, באתר SchokenGroup, ‏7 ביולי 2020
↑  מחלף אשקלון צפון נחנך, ולאחר שנדרס בו צבי הוא גודר, ‏18 ביולי 2020
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
ג'ייקוב קולינס-לוי

| --- | --- |

 לידה:  18 במרץ 1992 (בן 32) אוסטרליה 
 מדינה:  אוסטרליה 
 תקופת הפעילות:  מ-2015
 פרופיל ב-IMDb
 
ג'ייקוב קולינס-לוי (באנגלית: Jacob Collins-Levy; נולד ב-18 במרץ 1992) הוא שחקן אוסטרלי. הוא ידוע בעיקר מהופעתו בתפקיד הנרי השביעי, מלך אנגליה בסדרת הטלוויזיה "נסיכה לבנה" לצדה של ג'ודי קומר, שגילמה את אשתו אליזבת מיורק.
ביוגרפיה

קולינס-לוי נולד במלבורן לאם אוסטרלית ולאב אנגלי. ב-2012 החל להשתתף בתוכנית משחק באולפן השחקנים the 16th Street Actors Studio שבמלבורן.
ב-2015 הופיע קולינס-לוי בתפקידים קטנים בסרט "Holding the Man" ובמיני-סדרה "גליפולי". תפקידו הגדול הראשון בקולנוע היה ב-2016 בתפקיד סוחר הסמים חסר הלב "סול" בסרט "Joe Cinque's Consolation", שנבחר להקרנה בפסטיבל הסרטים הבינלאומי בטורונטו ה-41. קולינס-לוי גילם את דמותו של הנרי השביעי, מלך אנגליה בסדרת הטלוויזיה של ערוץ Starz "נסיכה לבנה", המתרחשת אחרי סיום מלחמות השושנים. לצדו מככבת ג'ודי קומר בתפקיד אשתו אליזבת מיורק.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | Holding the Man | אנדרו |  |
| 2016 | Joe Cinque's Consolation | סול |  |
| 2020 | ההיסטוריה האמיתית של כנופיית קלי | תומאס קרנאו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | גליפולי | אנזק הצעיר | מיני-סדרה |
| 2015 | גליץ' | רירי פיצג'רלד | 3 פרקים |
| 2016 | ברקודה | קלייד | מיני-סדרה |
| 2017 | נסיכה לבנה | הנרי השביעי, מלך אנגליה | 8 פרקים |
| 2019 | בלום | הרב הצעיר | 2 פרקים |
| 2019 | Pure | בנג'י | פרק: " Episode #1.3" |
| 2020 | דוקטור הו | לורד ביירון | פרק "The Haunting of Villa Diodati" |
| 2020 | ולאנדר הצעיר | קרל-אקסל מונק | 5 פרקים |
| 2020 | המשחרר: מבצע אוולאנש | קורפורל טאקר | 2 פרקים |
| 2022 | המכשף: מקור הדם | ארדין | מיני-סדרה |
| 2024 | נאוטילוס | קפטן יאנגבלאד | תפקיד ראשי; 10 פרקים |
הערות שוליים

1 2 3 4 5  "Jacob Collins-Levy". advoice.co.uk. נבדק ב-2019-05-06.
↑  "Actor Testimonials: Jacob Collins-Levy". 16th Street Actors Studio, Melbourne. נבדק ב-2019-05-07.
1 2 3 4 5  "Jacob Collins-Levy". independenttalent.com. נבדק ב-2019-05-06.
↑  "Joe Cinque's Consolation: The Team - Jacob Collins-Levy - Saul". joecinque.com.au. נבדק ב-2019-05-07.
1 2  Doherty, Megan (24 באוגוסט 2016). "Joe Cinque's Consolation selected for Toronto International Film Festival". The Canberra Times. Fairfax Media. אורכב מ-המקור ב-13 באוקטובר 2016. {{cite news}}:  (עזרה)
1 2  "Toronto Film Review: 'Joe Cinque's Consolation'". variety.com. 10 בספטמבר 2016. נבדק ב-2019-05-06. {{cite web}}:  (עזרה)
1 2  "'The White Princess': Jacob Collins-Levy Talks Playing Henry VII". accessonline.com. נבדק ב-2019-05-06.
| --- | --- |
בקרת זהויות :  SUDOC: 227436636  VIAF: 50153124312424490941   WorldCat (עם VIAF): 50153124312424490941
The Ronettes

| --- | --- |

 מקום הקמה:  ניו יורק 
 מוקד פעילות:  ניו יורק
 תקופת הפעילות:  1959–1966 (כ־7 שנים)
 סוגה:  רית'ם אנד בלוז, פופ, רוק אנד רול
 חברת תקליטים:  Colpix Records 
 פרסים והוקרה:  היכל התהילה של הרוק אנד רול (2007) 
 פרופיל ב-IMDb
 חברים
 ורוניקה בנט אסטל בנט נדרה טלי
 
The Ronettes הייתה להקת בנות אמריקאית מניו יורק. הלהקה כללה את האחיות ורוניקה בנט ואסטל בנט, ובת דודתן נדרה טלי.
הלהקה זכתה להצלחה כבירה בתחילת שנות ה-60, עם להיטים כמו: "Be My Baby" ו"Baby, I Love You" אשר הצליחו מאוד במצעדי הבילבורד. את אלבומן היחיד "Presenting the Fabulous Ronettes Featuring Veronica" הרולינג סטון דירג במקום ה-422 ברשימת 500 האלבומים הגדולים בכל הזמנים. בשנת 2004 הן נבחרו להיכלל בהיכל התהילה של קבוצות ווקאליות. בשנת 2007 הן נבחרו להיכלל בהיכל התהילה של הרוק אנד רול.
היסטוריה

שלוש הבנות גדלו במשפחה אפרו-אמריקאית במנהטן, ובעודן צעירות נהגו לשיר ביחד בבית סבתן. ורוניקה הקימה את הקבוצה, אשר עשתה בעיקר גרסאות כיסוי לשירים אמריקאים קלסיים. בשנים הראשונות, הלהקה זכתה להצלחה מינורית, כאשר הופיעה בעיקר באירועים ובמועדונים מקומיים.
בשנת 1963, כאשר הלהקה מאסה בחוסר ההצלחה ובחברת ההקלטות שלהן, הן יצרו קשר עם המפיק פיל ספקטור אשר הסכים לבחון אותן. לאחר שהתרשם מביצועיהן והבחין בפוטנציאל, חתם איתן על חוזה הקלטות ושנה לאחר מכן יצא לאור האלבום "Presenting the Fabulous Ronettes Featuring Veronica" אשר זכה להצלחה והתאפיין בסגנון קצבי יותר.
בשנת 1965, יצא הסינגל "I Can Hear Music" אשר כוסה על ידי הביץ' בויז בשנת 1969 וזכה להצלחה מרובה. בשנת 1966 הצטרפו הרונטס לסיבוב הופעות של הביטלס ברחבי אמריקה, ובכך הפכו ללהקת הבנות היחידה אשר הופיעה ביחד עם הביטלס.
לאחר סיבוב ההופעות, אשר לא השפיע רבות על הצלחתן, חברות הלהקה החליטו על פירוק ההרכב. בשנת 1968, נישאו פיל ספקטור וורוניקה בנט.
לקריאה נוספת

Spector, Ronnie, Be My Baby: How I Survived Mascara, Miniskirts, and Madness, or My Life As a Fabulous Ronette, New York: Harmony Books, 1990.
הערות שוליים

↑  מאוחר יותר, רוני ספקטור; נולדה ב-10 באוגוסט 1943
↑  נולדה ב-22 ביולי 1941, נפטרה ב-11 בפברואר 2009
↑  נולדה ב-27 בינואר 1946
| --- | --- |
בקרת זהויות :  GND: 5556602-9  ISNI: 0000 0000 7916 4139  LCCN: n93004149  MusicBrainz: 393e5448-896f-43e9-b80b-4ee58e1e71a4  VIAF: 130305768   WorldCat (עם VIAF): 130305768
אל הדרך (שיר של הגבעטרון)

"אל הדרך" (במקור הרוסי: "'В путь", "נצא לדרך") הוא שיר רוסי במקורו, שכתב המשורר הסובייטי מיכאיל אלכסנדרוביץ דודין (אנ') והלחין וסילי סולוביוב-סדוי. את מילות השיר בעברית, שאינן תרגום של המקור הרוסי, כתב יהורם טהרלב, והוא בוצע בידי להקת הגבעטרון ומופיע באלבום "אל הדרך" משנת 1985.
תולדות השיר

השיר 'נצא לדרך' (Soldaty V Pohod; ברוסית: В путь) הוא שיר חיילים הנלהבים לצאת לקרב. הוא נכתב בשנת 1954 על ידי המשורר הסובייטי מיכאיל אלכסנדרוביץ דודין עבור הסרט 'מקסים פרפליצה' (Maxim Perepelitsa), שהוקרן לראשונה בשנת 1955. זו קומדיה המספרת על החייל מקסים, המגויס לצבא ובטוח שאהובתו תמתין לו. הודות להצטיינותו הוא מקבל דרגת סמל וחוזר בזמן לכפרו. הבמאי היה אנטולי גראניק, וכוכב הסרט היה השחקן האוקראיני ליאוניד ביקוב.
את השיר הלחין וסילי סולוביוב-סדוי, שהתפרסם במיוחד בלחן שחיבר לשיר 'לילות מוסקבה'. בשנת 1959 זכה סולוביוב-סדוי בפרס לנין בזכות הלחן של 'אל הדרך', שעד היום משמש כשיר לכת פופולרי במצעדים צבאיים בכל ארצות הגוש הסובייטי לשעבר.
השיר בעברית

טהרלב לא תרגם את השיר אלא המציא את המילים מראשו.
שיר זה הופיע בתקליט השירים הרוסיים של הגבעטרון.
לדברי טהרלב "עד היום איני יודע מה אומר באמת השיר הרוסי המקורי. אני התרשמתי מהקצב של השיר והחלטתי לכתוב שיר לכת, המתאר את המרחבים של רוסיה. לימים שמעתי בשיחה של אבשלום קור בגלי צה"ל, כי השיר הזה ניתן לצרפו לשירים ה"רוסיים" האחרים שלי – "בללייקה" ו"אנחנו ואתם" – כי גם הוא מעביר את המסר של הקשר בינינו לבין יהדות ברית המועצות: אם נרחק גם אלף קילומטר, אל ביתנו אנו עוד קרובים. וגם אם הדרך ארוכה מאוד, "כולנו בה נצעד לעדי עד". העיבודים שהביא צביקה כספי לשירי הגבעטרון הרוסיים העבירו את התחושה של מקהלת הצבא האדום, תחושה שהשיר מבוצע בעת ובעונה אחת לא על ידי עשרים חברי הגבעטרון אלא על ידי מאות זמרים...".
הערות שוליים

1 2  דוד אסף, גלגולו של ניגון: אל הדרך שוב יצאנו..., באתר עונג שבת, ‏9.4.2011
הוויברז

| --- | --- |

 תקופת הפעילות:  1948 – 1952, 1955–1964, 1980
 סוגה:  מוזיקה עממית 
 חברת תקליטים:  דקה רקורדס, ונגארד רקורדס 
 פרסים והוקרה:  פרס גראמי למפעל חיים (2006) 
 
הוויברז (באנגלית: The Weavers; כונתה בישראל גם בתרגום לעברית: האורגים) הייתה להקת שירי-עם אמריקאית. נוסדה ב-1948 בניו יורק, התפרקה ב-1963, והתאחדה מאז מספר פעמים.
היסטוריה

מייסדי הלהקה הם פיט סיגר, רוני גילברט, לי הייס (אנ') ופרד הלרמן (אנ'). רפרטואר הלהקה כלל שירים עממיים אמריקאיים, שירי גוספל, מוזיקה שחורה, שירי עמל, וכן שירים עממיים בשפות שונות מרחבי העולם. הלהקה פרצה לתודעת הציבור בארצות הברית לאחר שהמשורר קרל סנדברג אמר בראיון ב-1949: ”כשאני שומע את אמריקה שרה, "הוויברז" נמצאים שם.”.
בעקבות ההצלחה הקליטו "הוויברז" ביצועים לשירים "צאנה, צאנה", ו"שלום חברים, שלום" בעברית, ואלו הצליחו במצעדי הפזמונים. השיר "צאנה-צאנה" מופיע ראשון באוסף להיטיהם הגדולים. "הוויברז" ערכו מסע הופעות מצליח בישראל בשנת 1959.
הלהקה נחשדה ב"נטיות סוציאליסטיות" על ידי ג'וזף מקארתי בתחילת שנות החמישים, מאחר שחלק משירי העם שביצעה היו שירי מחאה ומילותיהם עסקו בזכויות האדם. הפופולריות של "הוויברז" דעכה, אך בשנת 1955, עם תום עידן מקארתי, הם חזרו לקדמת הבמה ושחזרו את הצלחת העבר שלהם. בשנת 1958 פרש פיט סיגר, ואת מקומו מילאו פרנק המילטון, ברני קראוס ואריק דארלינג חליפות. פיט סיגר השתתף בסיור בישראל ב-1959.
בשנת 1963 ערכו "הוויברז" מופע פרידה, בו השתתף גם פיט סיגר. לאחר מכן ערכו מספר מופעי איחוד, אחת למספר שנים. ההופעה האחרונה בהרכב המקורי נערכה ביוני 1981, כאשר לי הייס ישוב בכיסא גלגלים, קטוע גפיים ובמצב בריאותי רופף. הוא נפטר חודשיים לאחר מכן.
רוני גילברט (1926-2015), בת למשפחה יהודית, הרבתה לעסוק בנושאים פוליטיים, והקימה מספר מקהלות ששרו שירי עם ושירי מחאה. בשנת 1982 נפגשה עם נשים מלבנון ומשטחי הרשות הפלסטינית, הקליטה שיר רחוב פלסטיני עממי, וערכה מספר מופעי הזדהות עם תנועת השמאל "נשים בשחור". בראיונות עימה התבטאה רבות בנושאי הסכסוך הישראלי-פלסטיני.
ג'יי אליס

| --- | --- |

 לידה:  27 בדצמבר 1981 (בן 43) סאמטר, ארצות הברית 
 מדינה:  ארצות הברית 
 תקופת הפעילות:  מ-2005 
 מקום לימודים:  Concordia University Portland 
 בן או בת זוג:  Nina Seničar 
 מספר צאצאים:  1 
 פרופיל ב-IMDb
 
וונדל רמון "ג'יי" אליס ג'וניור  (באנגלית: Wendell Ramone "Jay" Ellis Jr. נולד ב-27 בדצמבר 1981) הוא שחקן אמריקאי.
ביוגרפיה

וונדל רמון אליס ג'וניור נולד ב-27 בדצמבר 1981 בסאמטר, דרום קרוליינה .  בן יחיד לאיש צבא יוצא חיל האוויר ולאם מנהלת כספים.    הוא למד ב-12 בתי ספר ב-13 שנים, לפני שלמד באוניברסיטת קונקורדיה (אנ') באורגון, שם למד על תקן מלגת כדורסל.
קריירה

אליס עבד כמתמחה במחלקת יחסי ציבור בקבוצת הכדורסל פורטלנד טרייל בלייזרס בתקופת "כלא בלייזרס" הידועה לשמצה.  לאחר שסיים את ההתמחות שלו, אליס החל לעבוד בדוגמנות ודגמן עבור חברות ספורט כמו נייקי, אדידס וקולומביה.
קריירה > משחק

בשנת 2004, אליס עבר ללוס אנג'לס כדי להתמקד בקריירת המשחק. הוא החל את הקריירה שלו כשחקן מקצועי ב-2005, כשהופיע לזמן קצר בפרקים בודדים של סדרות הטלוויזיה "פלישה" ו"קרובות".
בשנים 2011–2012, הוא הופיע בין היתר בסדרות "האנטומיה של גריי", "איך פגשתי את אמא" ו-"NCIS".
תפקיד המשחק הגדול הראשון שלו היה ב-2013, כאשר כיכב בסדרה "משחקות את המשחק".
באוגוסט 2015, פורסם כי אליס הצטרף לצוות השחקנים של הסדרה הקומית "לא בטוחה" ששודרה בערוץ HBO, והוצגה לראשונה באוקטובר 2016.  הוא שיחק בתפקיד לורנס ווקר, שיש לו מערכת יחסים ארוכת טווח עם הדמות הראשית בגילומה של איסה ריי. על משחקו בסדרה, אליס קיבל את פרס שחקן המשנה המצטיין בסדרה קומית בטקס פרסי NAACP .
בשנת 2020 שיחק במיני סדרת הטלוויזיה "גברת אמריקה".
בשנת 2021 פורסם כי אליס ישחק בסרט הקולנוע "אהבה בשחקים: מאווריק". הסרט יצא לאקרנים ב-27 במאי 2022 לאחר מספר דחיות בשל מגפת הקורונה.
בשנת 2023 שיחק בסרט הקומדיה הרומנטית "מישהו שפעם הכרתי" שביים וכתב דייב פרנקו; הסרט הוקרן באמזון פריים וידאו ב-10 בפברואר 2023.
חיים אישיים

אליס נמצא במערכת יחסים עם הדוגמנית והשחקנית הסרבית נינה סניצאר (אנ') מאז 2015. בתם, נורה גרייס, נולדה בנובמבר 2019. ב-9 ביולי 2022 הם נישאו באיטליה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | סרט 43 | לושיוס |  |
| 2015 | My Favorite Five | ג'ונתן קאלבורן |  |
| 2015 | November Rule | ג'יימס אבדון |  |
| 2015 | ברייקדאנס: שוברים ת'רשת (אנ') | קווין |  |
| 2016 | Like Cotton Twines | מיכה בראון | גם מפיק-שותף |
| 2016 | Shortwave | רוברט |  |
| 2018 | In a Relationship | דקסטר |  |
| 2019 | אסקייפ רום | ג'ייסון ווקר |  |
| 2020 | קופסה שחורה (אנ') |   | מפיק בפועל |
| 2021 | אסקייפ רום: השלב הבא | ג'ייסון ווקר |  |
| 2022 | אהבה בשחקים: מאווריק | לוטננט רובן "פאייבק" פינץ' |  |
| 2023 | מישהו שפעם הכרתי | שון |  |
| 2024 | Freaky Tales | סליפי פלויד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | פלישה | חייל | פרק: "Watershed" |
| 2005 | קרובות | סטודנט | פרק: "Hang in There, Baby" |
| 2010 | היפים והאמיצים | אורדרלי | פרק: "Episode #1.5922" |
| 2011 | האנטומיה של גריי | די.ג'יי | פרק: "White Wedding" |
| 2011 | NCIS | תומאס "טומי" היל | פרק: "Restless" |
| 2012 | איך פגשתי את אמא | סאונדמן | פרק: "Tailgate" |
| 2012 | חשיפה לדרום | תושב מגורים | פרק: "Heart to Hart" |
| 2012 | ICarly | חבר של ספנסר #1 | פרק: "iFind Spencer Friends" |
| 2012 | קראש וברן (אנ') | דרק | פרק: "Coach Crash" |
| 2013 | Dear Secret Santa | בראד | סרט טלוויזיה של Lifetime |
| 2013 | NCIS: לוס אנג'לס | רנדל בייקר | פרק: "Purity" |
| 2013–2015 | משחקות את המשחק (אנ') | ברייס ווסטברוק | תפקיד ראשי (עונות 9-6); 48 פרקים |
| 2014 | הסקס של מאסטרס | ד"ר סיריל פרנקלין | פרק: "Giants" |
| 2016 | גרייס ופרנקי | דן | פרק: "The Anchor" |
| 2016–2021 | לא בטוחה | מרטין "לורנס" ווקר | תפקיד ראשי (עונות 1–2, 4–5) תפקיד אורח (עונה 3); 36 פרקים |
| 2020 | גברת אמריקה | פרנקלין אי. תומאס (אנ') | 2 פרקים |
| 2023 | ההיסטוריה המטורפת של העולם – חלק 2 (אנ') | ישו | 4 פרקים |
| 2024 | בית החולים השני הכי טוב בגלקסיה (אנ') | פלים | דיבוב; 3 פרקים |